**Ministru kabineta noteikumu projekta „Grozījumi Ministru kabineta 2009.gada 12.maija noteikumos Nr.436 „Īstermiņa eksporta kredītu garantēšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz:1) Ministru kabineta iekārtas likuma 31.panta pirmās daļas 3.punktu;2) *Euro* ieviešanas kārtības likuma 30.panta pirmo daļu;3) Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009.gada 12.maija noteikumi Nr.436 „Īstermiņa eksporta kredītu garantēšanas noteikumi” (turpmāk - MK noteikumi Nr.436) nosaka īstermiņa eksporta kredītu garantiju piešķiršanas nosacījumus saimnieciskās darbības veicējiem, lai atbalstītu uz eksportu orientētu saimnieciskās darbības veicēju attīstību, sedzot ar īstermiņa eksporta darījumiem saistītos politiskos un ekonomiskos riskus un kalpojot par nodrošinājumu finansējuma saņemšanai eksporta darījumiem ar atliktā maksājuma periodu līdz diviem gadiem. Ekonomikas ministrijas (turpmāk – EM) 2014.gada 2.pusgadā veiktais tirgus nepilnību izvērtējums nosaka, ka Latvijas tirgū privātie apdrošinātāji nepiedāvā saimnieciskās darbības veicējiem apdrošināšanas pakalpojumus eksporta darījumiem uz augsta riska tirgiem ar kredīta periodu virs 180 dienām, tādejādi pamatojot nepieciešamību arī turpmāk nodrošināt pieejamību īstermiņa eksporta kredītu garantijām MK noteikumu Nr.436 ietvaros.Īstermiņa eksporta kredīta garantijas tiek finansētas no 2007.-2013.gada plānošanas perioda Eiropas Reģionālā attīstības fonda finansējuma. Komisijas 2006.gada 8.decembra Regula (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu (turpmāk – Komisijas Regula Nr.1828/2006) 45.pants nosaka, ka finanšu instrumentu ietvaros atbalstu nedrīkst piešķirt grūtībās nonākušiem saimnieciskās darbības veicējiem saskaņā ar Kopienas 2004.gada 10.oktobra Pamatnostādnēm par valsts atbalstu grūtībās nonākušu uzņēmumu glābšanai (turpmāk – Kopienas 2004.gada 10.oktobra Pamatnostādnes). 2014.gada 1.augustā spēkā stājās Kopienas 2014.gada 31.jūlija Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai (OV C 249, 31.7.2014) (pieejamas saitē: http://eur-lex.europa.eu/legal-content/LV/TXT/PDF/?uri=OJ:C:2014:249:FULL&from=EN) (turpmāk – Kopienas 2014.gada 31.jūlija Pamatnostādnes) -, kas aizstāj Kopienas 2004.gada 10.oktobra Pamatnostādnes. Atbilstoši Kopienas 2014.gada 31.jūlija Pamatnostādņu 133.punktam dalībvalstīm līdz 2015. gada 1. februārim atbalsta shēmas ir jāpielāgo Kopienas 2014.gada 31.jūlija Pamatnostādnēm. Ņemot vērā minēto, un, lai nodrošinātu eksporta kredīta garantiju pieejamību saimnieciskās darbības veicējiem pēc 2015.gada 31.janvāra, noteikumu projekts paredz MK noteikumu Nr.436 grūtībās nonākuša uzņēmuma definīciju pielāgot Kopienas 2014.gada 31.jūlija Pamatnostādnēm. MK noteikumu Nr.436 ietvaros līdzšinēji nav iestrādāta norma, kas ietvertu sīka (mikro), maza, vidēja un liela komersanta un lauksaimniecības pakalpojumu kooperatīvās sabiedrības apzīmējumu. Ņemot vērā, ka noteikumu projekts paredz grūtībās nonākuša garantijas ņēmēja definīciju pielāgot Kopienas 2014.gada 31.jūlija Pamatnostādnēm, attiecīgi paredz atsevišķus nosacījumus liela komersanta un lauksaimniecības pakalpojumu kooperatīvās sabiedrības gadījumā, lai nodrošinātu, ka 2014.gada 31.jūlija Pamatnostādņu 20.punkta (d) apakšpunktā minētais nosacījums ir piemērojams un attiecināms uz lieliem komersantiem un lauksaimniecības pakalpojumu kooperatīvajām sabiedrībām, noteikumu projekts paredz komersantu un lauksaimniecības pakalpojumu kooperatīvo sabiedrību klasifikāciju noteikt atbilstoši Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Komisijas Regula Nr.651/2014) 1.pielikumā minētajām definīcijām. Pamatojoties uz *Euro* ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu, noteikumu projekts paredz pielāgot MK noteikumus Nr.436 *euro* ieviešanai, svītrojot atsauci uz atbalsta subsīdijas ekvivalenta noteikšanu latos. Lai neizlēgtu iespēju, ka ārvalstu debitors ir individuālais komersants, tiek precizēta līdzšinējā 18.7.apakšpunkta redakcija, nosakot, ka garantiju nepiešķirt tikai tādos gadījumos, ja ārvalstu debitors ir fiziska persona, kas nav reģistrēta attiecīgās valsts komercreģistrā. |
| 3. | Projekta izstrādē iesaistītās institūcijas | Sabiedrība ar ierobežotu atbildību „Latvijas Garantiju aģentūra” (turpmāk – LGA). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts sniedz ieguldījumu tautsaimniecībā, nodrošinot eksporta kredīta garantiju pieejamību saimnieciskās darbības veicējiem pēc 2015.gada 31.janvāra.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | EM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Sīko (mikro), mazo un vidējo saimnieciskās darbības veicēju definīcija ir noteikta atbilstoši Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187) 1.pielikumam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Noteikumu projekta 3.punkts ir izstrādāts atbilstoši Kopienas 2014.gada 31.jūlija Pamatnostādņu par valsts atbalstu grūtībās nonākušu nefinanšu uzņēmumu glābšanai un pārstrukturēšanai (OV C 249, 31.7.2014) 20.punktam.MK noteikumu Nr.436 ietvaros atbalsts tiek sniegts saskaņā ar Komisijas Paziņojumā dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2012/C 392/01) noteikto, attiecīgi par noteikumu projektā ietverto nav nepieciešams sniegt paziņojumu Eiropas Komisijai. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.651/2014 1.pielikums | Noteikumu projekta 2.punkts  | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav nepieciešamas, jo noteikumu projekts paredz ieviest Kopienas 2014.gada Pamatnostādņu 20.punkta nosacījumus.  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama, jo noteikumu projekts paredz ieviest Kopienas 2014.gada Pamatnostādņu 20.punkta nosacījumus.  |
| 3. | Sabiedrības līdzdalības rezultāti | Nav, jo sabiedrības līdzdalība noteikumu projekta izstrādē netika nodrošināta.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III. sadaļa– noteikumu projekts šo jomu neskar.

Ekonomikas ministre D.Reizniece-Ozola

Vīza: Valsts sekretārs M.Lazdovskis

02.02.2015 10:26

1288

A.Nicmane

67013203, Agita.Nicmane@em.gov.lv